[{"text_idx": "#000005", "text": "Mae darlithydd cerddoriaeth Grw\u0302p Colegau NPTC Carolyn Davies yn ysbrydoliaeth wirioneddol ac mae ei gwaith caled a\u2019i hymroddiad wedi\u2019i gydnabod gan un o brifysgolion gorau\u2019r byd."}, {"text_idx": "#000006", "text": "Mae Carolyn wedi ennill Gwobr Athrawon Ysbrydoledig Prifysgol Rhydychen, yn dilyn enwebiad gan y cyn-fyfyriwr Abi Owen a bydd yn ei derbyn mewn cyflwyniad arbennig yn y sefydliad mawreddog ym mis Mai."}, {"text_idx": "#000007", "text": "Mae Carolyn, sy\u2019n addysgu Cerddoriaeth Safon Uwch, BTEC Lefel 3 a HND Cerddoriaeth, hefyd yn rhedeg holl ddarpariaeth cerddoriaeth allgyrsiol Coleg Castell-nedd, yn trefnu teithiau cerddoriaeth blynyddol dramor ac yn trefnu bod myfyrwyr yn cymryd rhan mewn cystadlaethau ar draws y DU. Aeth yr ail filltir i helpu Abi i ennill lle yn Rhydychen ac mae hynny\u2019n rhywbeth na fydd y cyn-fyfyriwr byth yn ei anghofio."}, {"text_idx": "#000009", "text": "\u201cMae hi bob amser wedi rhoi o\u2019i hamser a\u2019i hymroddiad i bob un disgybl oedd ei angen. Ochr yn ochr a\u0302 fy nghynorthwyo yn fy nhaith i Rydychen, mae Carolyn yn helpu i hwyluso pob disgybl cerddoriaeth yng Ngrw\u0302p Colegau NPTC, o\u2019r rhai sy\u2019n mynd i\u2019r brifysgol, i\u2019r rhai sy\u2019n cychwyn ar yrfa seiliedig ar berfformio. Gyda channoedd o ddisgyblion nid yw erioed wedi digalonni rhywun na rhoi llai na 100 y cant o ran agwedd gadarnhaol ac ysbrydoliaeth.\u201d"}, {"text_idx": "#000011", "text": "Yn ei chyflwyniad, dywedodd Abi, a gafodd raddau ardderchog yn ei Safon Uwch oedd yn cynnwys Drama ac Astudiaethau Theatr, Cerddoriaeth, Mathemateg a Saesneg Llenyddiaeth, ac y mae nawr yn astudio Cerddoriaeth yng Ngholeg yr Iesu, Rhydychen: \u201cPryd bynnag yr oeddwn yn diolch iddi am ei holl waith caled a\u2019u hymroddiad byddai hi bob amser yn ateb \u2018diolcha i ti dy hun, ni wnes i unrhyw beth, ti wnaeth y cwbl.\u2019 Athrawon fel Carolyn gyda\u2019u gwaith caled a\u2019u hymroddiad i ddisgyblion, fel fi, sydd eisiau mynd ymhellach, yw\u2019r union reswm y mae myfyrwyr o ysgolion y wladwriaeth yn Rhydychen o gwbl. Does gen i ddim amheuaeth heb Carolyn ni fyddwn i yma heddiw."}, {"text_idx": "#000012", "text": "\u201cMae Carolyn yn arwres a mawr obeithiaf y bydd y wobr hon yn ymgais i fynegi fy niolch i athrawes sydd wedi fy helpu i, a phob myfyriwr cerddoriaeth yng Ngrw\u0302p NPTC i gyflawni eu nodau.\u201d"}, {"text_idx": "#000013", "text": "Dywedodd Carolyn ei bod yn falch: \u201cRwy\u2019n dal i ddweud bod ei llwyddiant yn ganlyniad i\u2019w hymrwymiad a\u2019i hymroddiad. Abi a llawer o\u2019r myfyrwyr talentog eraill yn yr Academi Cerddoriaeth yw fy ysbrydoliaeth. Mae\u2019n fraint fawr ac rwy\u2019 wrth fy modd i dderbyn y wobr hon a hoffwn ddiolch i Abi a llawer o\u2019r myfyrwyr cerddoriaeth talentog eraill yn yr Academi Cerddoriaeth am eu hymroddiad a\u2019u hysbrydoliaeth. Yr wyf yn ffodus i gael cymorth Vicky Burroughs, Pennaeth yr Ysgol ac wrth gwrs y ti\u0302m gwych o ddarlithwyr a thiwtoriaid offerynnol a lleisiol gwadd sy\u2019n ardderchog. Mae popeth a gyflawnir yn yr Academi Cerddoriaeth oherwydd ein bod yn di\u0302m mor wych! Diolch i chi i gyd \u2013 y myfyrwyr a thi\u0302m yr Academi Cerddoriaeth.\u201d"}, {"text_idx": "#000014", "text": "Dywedodd Pennaeth yr Ysgol, Vicky Burroughs ei bod wrth ei bodd dros Carolyn gan fod ei chefnogaeth, anogaeth ac ymroddiad diflino i\u2019w myfyrwyr wedi\u2019u cydnabod yn ffurfiol."}, {"text_idx": "#000015", "text": "Dywedodd: \u201cAddysgu cerddoriaeth yw galwedigaeth Carolyn mewn bywyd ac mae\u2019r amser a\u2019r cyfleoedd y mae\u2019n eu darparu i\u2019w myfyrwyr o\u2019r radd flaenaf. Mae Carolyn yn gweld y potensial ym mhob un o\u2019i myfyrwyr ac mae Gwobr Athrawon Ysbrydoledig Prifysgol Rhydychen wir yn dathlu gwaith rhagorol Carolyn fel Darlithydd Cerddoriaeth.\u201d"}, {"text_idx": "#000017", "text": "We pride ourselves on offering an excellent user experience for our customers and clients when partaking in a part-time or professional training course with us."}]